Presidenti irakian kritikon raportin e Grupit Studimor
Kryetarët e Grupit Studimor për Irakun po e mbojnë raportin e tyre pas kritikave të bëra nga Bagdadi
Ditën që Presidenti i Irakut, Jalal Talabani, e kundërshtoi raportin dypartiak të Grupit Studimor për Irakun, kryetarët e grupit prej 10 anëtarësh dolën në telrvizion për të mbrojtur rekomandimet e tyre. Në intervistat me rrjetet televizive amerikane, republikani James Baker dhe demokrati Lee Hamilton, thanë se propozimet e tyre përbëjnë një perspektivë të qartë për Irakun. Ish sekretari i Shtetit, James Baker, tha në programin televiziv të CNN-it Late Edition se diçka duhet bërë. Zoti Baker e bëri këtë koment vetëm disa orë pasi Presidenti i Irakut, që është kurd, e quajti raportin e komisionit të padrejtë. Zoti Talabani tha se rekomandimet e grupit janë ofenduese për popullin e Irakut. Ish kongresmeni, Lee Hamilton, tha se arsyeja për një kritikë të tillë është e thjehstë. Ai i tha CNN-it se disa udhëheqës në Irak e shikojnë raportin vetëm në bazë të interesave të grupimeve etnike të cilave u takojnë. Presidenti Bush ka premtuar t’i shikojë me shumë seriozitet rekomandimet e Grupit Studimor për Irakun. Por ai ka theksuar gjithashtu se administrata po ndjek praktikën e saj të rishikimit të politikës në Irak, si në Pentagon, ashtu edhe në Departamentin e Shtetit dhe Këshillin e Sigurimit Kombëtar të Shtëpisë së Bardhë dhe të gjitha këto do të kenë peshtë të barabartë. Në programin e rrjetit televiziv CBS, Face the Nation, zoti Baker vuri në dukje se komisioni i tij i ekspertëve të politikës së jashtme është një grup dypartiak që ka si detyrë vetëm t’i paraqesë një listë rekomandimesh Presidentit. Presidenti do të takohet me ekipin e tij të politikës së jashtme sot në Departamentin e Shtetit. Para fundit të javës, ai do të zhvillojë edhe konsultime me zyrtarët e Pentagonit dhe komandantët ushtarakë në Irak. Këshilltarët thonë se ai ka në plan të mbajë një fjalim për popullin amerikan mbi mbundësinë e ndryshimit të strategjisë së Shteteve të Bashkura para Krishtlindjeve.